上海飞机制造

上海飞机制造有限公司，简称上飞，是中国商用飞机有限责任公司下头一隻飞机总装制造厂，来勒上海市。 历史 1950年9月1号，中华人民共和国航空部门来勒上海成立飞机修理队，1952年拿名字改成功521厂，後些来发展成上海飞机制造厂（貤叫国营第5703厂）。 1970-80年代，上飞开始负责研制第一款国产干线客机运-10，阿末因为拨款搭技术问题呒办法量产。上飞再同麦克唐纳-道格拉斯公司合作，代工生产MD-80系列客机。 1999年，中航工业分拆，上飞一度分拆到中国航空工业第一集团，2003年再併进一航下头个西安飞机工业集团，直到2008年一航、二航再度合併为止。 2009年6月6号，上海飞机制造厂改制成上海飞机制造有限公司，连同资产一道卖畀中国商飞，换取中航工业来勒中国商飞个26.35%持股，上海飞机制造有限公司成为中国商飞个总装制造中心。 2021年1月20号，阿末一架来勒大场组装个ARJ21下线，上飞生产线开始搬到浦东国际机场南面个厂房。 参考 外部链接 官方网站